University of New Mexico

University of New Mexico (forkortet UNM) er et delstatseid universitet i Albuquerque i delstaten New Mexico, USA. Det er også underavdelinger i Gallup, Los Alamos, Taos, og Valencia County. Det ble opprettet i 1889. Ved UNM var det 34 674 studenter og 1 411 vitenskapelig ansatte i 2006. For skoleåret 2010/2011 er skolepengene US$ 6 899 for studenter folkeregistrert i New Mexico, mens det for studenter utenfor New Mexico samt internasjonale studenter er oppgitt å være US$ 18 691 . Universitetet tilbyr utdanning helt opp til Ph.D.-nivå. Universitetet tilbyr 215 forskjellige program, derav 94 bachelorprogram, 71 masterprogram og 37 doktorgradsprogram gjennom 12 ulike institutter. PrincetonReview utnevnte University of New Mexico blant de 311 mest miljøvennlige universitetene i USA i sin "Guide to 311 Green Colleges". Studieretninger Robert O. Anderson School of Management College of Arts & Sciences College of Education College of Fine Arts College of Nursing School of Architecture and Planning School of Engineering School of Law School of Medicine School of Public Administration University College Robert O. Anderson School of Management Robert O. Anderson School of Management rangeres tidvis høyt i nasjonal målestokk med sine BBA og MBA-program. MBA-programmet Management of Technology er rangert Top 50 internasjonalt og Top 10 i USA. Samtidig får Anderson School of Management ofte ros for å ha mange minoriteter som fullfører business-studier ved skolen. I tillegg er skolens MBA-program rangert som nummer 18 internasjonalt av Beyond Grey Pinstripes Arkivert 10. april 2010 hos Wayback Machine., på rankingen over skoler som klarer å integrere sosiale- og miljøutfordringer inn i sitt program. I 2010 hadde 93,6 % av avgangselevene ved MBA studiet for skoleåret 09/10 fått seg jobb. Med det havnet Anderson School of Management som nummer 7 av samtlige Business Schools i USA hva gjelder studenter i jobb etter utdanning, kåret av USNews. Utdanning fra Anderson School of Management ser derfor ut til å være attraktiv også hos arbeidsgivere. School of Engineering School of Engineering er også høyt rangert høyt nasjonalt, og da helst Graduate-programmet. College of Fine Art Skolen har også en meget anerkjent fotoutdanning. Denne er Top 5 i USA. School of Law School of Law er også brukbart rangert i USA og da spesielt innenfor Clinical Law som er rangert som nummer fem i USA. Ellers er skolen generelt plassert som nummer 68 innenfor Law Schools. School of Medicine School of Medicine er rangert høyt nasjonalt når det gjelder familiemedisin og distrikts-medisin og holder et godt kvalitativt nivå. Mest populære studieretninger for bachelorprogrammene: Business/Marketing: 15 % Education: 13 % Social Sciences: 9 % Health Professions: 8 % Psychology: 8 % Biology: 7 % Engineering: 6 % Liberal Arts: 6 % Visual and Performing Arts: 6 % Norske studenter Skilaget ved skolen trekker som nevnt over mange norske studenter, og opp gjennom årene har en rekke norske skiløpere studert ved UNM. I tillegg har soccerlaget hatt noen skandinaver opp gjennom årene. Det er foreløpig ingen utvekslingsavtaler mellom norske universiteter og UNM. Sverige og Danmark har imidlertid flere universiteter med avtaler. Dette fører til et stort skandinavisk studentmiljø midt oppe i miksen av amerikanske og meksikanske studenter. Sport ved skolen UNM tilhører Division I i NCAA og har en rekke skolelag i ulike idretter. Amerikansk fotball Basketball for herrer og damer Langrenn og alpint Friidrett Baseball Softball Tennis for herrer og damer Golf for herrer og damer Fotball (soccer) for herrer og damer Svømming og stuping for damer Volleyball for damer Det er fullt mulig å delta i sport ved siden av studiene. Dette fører med seg et godt sosialt liv, men det er også en god del andre foreninger som det er mulig å være med i for de som er interessert i å sosialisere seg på andre måter. Som alle andre skoler i USA, satses det hardt på skolelagene i idrett. Lobos, ulvene, konkurrerer i 16 ulike sporter. De sportene med flest skandinaviske utøvere er skilaget (alpint og langrenn) samt soccerlaget . Skolens basketballag for herrer er meget sterke og er rangert høyt nasjonalt. Basketlaget spiller sine hjemmekamper i «The Pit», en arena som tar rundt 20 000 mennesker. Referanser Eksterne lenker (en) Offisielt nettsted (en) University of New Mexico – kategori av bilder, video eller lyd på Commons Anderson Schools of Management at UNM University of New Mexico Institute of Public Law 2004-2005 UNM Factbook GoLobos.com